|  |
| --- |
| Bilag  Persondataunderretning |

erklæring om underretning om behandling af personoplysninger i forbindelse med udbud

# Information til tilbudsgiveren

Som led i denne anskaffelse forventer Udlændingestyrelsen at modtage personoplysninger fra tilbudsgiverne. Dette skyldes navnlig, at tilbudsgiverne som led i tilbudsafgivelsen skal indsende materiale, der kan indeholde personoplysinger.

Dette dokument har til formål at sikre, at personer, om hvem Udlændingestyrelsen behandler oplysninger, modtager underretning herom. En sådan underretningsforpligtelse følger af databeskyttelsesforordningens[[1]](#footnote-1) regler. For at sikre opfyldelse af denne forpligtelse bedes tilbudsgiveren gøre følgende:

* Meddele samtlige personer, hvis personoplysninger[[2]](#footnote-2) indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger”).
* Udfylde alle felter nedenfor, der er markeret med turkis.
* Underskrive erklæringen i afsnit 3 (benævnt ”Erklæring om underretning om behandling af personoplysninger”).
* Vedlægge det udfyldte og underskrevne dokument til tilbudsmaterialet.

1. **Underretning om behandling af personoplysninger i forbindelse med udbud**

I forbindelse med [indsæt navn på tilbudsgiver] (herefter Tilbudsgiver) afgivelse af tilbud vedrørende udbud af kontrakt om levering af særlige indkvarteringsydelser for voksne asylansøgere og udlændinge uden lovligt ophold. har Udlændingestyrelsen indsamlet en række oplysninger om dig. Det drejer sig om ikke -følsomme personoplysninger om kompetencer samt øvrige forhold beskrevet i jeres tilbud.

Udlændingestyrelsen er dataansvarlig i forbindelse med vores behandling af dine oplysninger efter databeskyttelsesforordningen.

Formålet med behandlingen af oplysninger om dig er at bedømme, hvilken tilbudsgiver den udbudte kontrakt skal tildeles.

Udlændingestyrelsen behandler alene oplysninger om dig, som Tilbudsgiver har indsendt i forbindelse med afgivelsen af tilbuddet.

Behandling af dine oplysninger sker med hjemmel i udbudsloven[[3]](#footnote-3) samt databeskyttelsesforordningens artikel 6, stk. 1, litra c og e, om henholdsvis behandling, der er nødvendig for at overholde en retlig forpligtelse, som påhviler den dataansvarlige, samt behandling, der er nødvendig af hensyn til udførelse af en opgave i samfundets interesse eller som henhører under offentlig myndighedsudøvelse, som den dataansvarlige er pålagt.

Udlændingestyrelsen kan overføre dine oplysninger til Udlændingestyrelsens rådgivere, f.eks. i forbindelse med juridisk bistand og/eller bistand til tilbudsevalueringen, eller til databehandlere, ligesom Udlændingestyrelsen kan videregive dine oplysninger til klagemyndigheder.

Udlændingestyrelsen behandler dine oplysninger, indtil de arkiveres eller kasseres efter reglerne i arkivloven[[4]](#footnote-4), dog som minimum så længe oplysningerne er nødvendige for anskaffelsesprocessen, herunder indtil processen er afsluttet og fristen for indgivelse af klage til klagemyndighederne er overskredet.

*Dine rettigheder*

Du har efter databeskyttelsesforordningens artikel 15 som udgangspunkt ret til indsigt i vores behandling af dine oplysninger. Det betyder, at du kan anmode os om informationer om vores behandling af dine oplysninger.

Du har ret til at få berigtiget personoplysninger, der viser sig urigtige, vildledende eller på lignende måde ufuldstændige, jf. databeskyttelsesforordningens artikel 16. Derudover har du i visse tilfælde ret til at få slettet oplysninger eller begrænset behandling af oplysninger, herunder hvis oplysningerne viser sig urigtige eller på lignende måde er behandlet i strid med lov. Dette fremgår af databeskyttelsesforordningens artikel 17 og 18.

Du har efter databeskyttelsesforordningens artikel 21 endvidere ret til at gøre indsigelse mod vores behandling af dine oplysninger. Udlændingestyrelsen vil i givet fald træffe afgørelse om, hvorvidt din indsigelse er berettiget. Hvis dette er tilfældet, må Udlændingestyrelsen ikke længere behandle de pågældende oplysninger.

Hvis du ønsker at gøre brug af dine rettigheder efter databeskyttelsesforordningen, skal du rette henvendelse til Udlændingestyrelsen.

I medfør af databeskyttelsesforordningen er offentlige myndigheder forpligtet til at have en databeskyttelsesrådgiver, som du også kan rette henvendelse til, hvis du har spørgsmål til vores behandling af dine personoplysninger.

*Klage*

Du kan klage over vores behandling af dine oplysninger til Datatilsynet. Du kan kontakte Datatilsynet fra din digitale postkasse på [www.borger.dk](https://www.borger.dk/), ved almindelig e-mail til [dt@datatilsynet.dk](file:///C:/NRPortbl/Active/NRY/dt@datatilsynet.dk)eller med almindelig post til Datatilsynet, Carl Jacobsens Vej 35, 2500 Valby. Datatilsynet anbefaler i den forbindelse, at du anvender deres klageformular (<https://www.datatilsynet.dk/media/7766/klage-til-datatilsynet.pdf>).

*Love og regler*

Du kan finde reglerne om behandling af personoplysninger i Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) på [www.eur-lex.europa.eu](http://eur-lex.europa.eu/legal-content/DA/TXT/PDF/?uri=CELEX:32016R0679&from=DA). Du kan finde de danske supplerende bestemmelser til databeskyttelsesforordningen i lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven) på [www.retsinformationen.dk](https://www.retsinformation.dk/).

1. **Erklæring om underretning om behandling af personoplysninger i forbindelse med udbud**

Navn på tilbudsgiver: [indsæt navn på tilbudsgiver]

Ved min underskrift erklærer jeg, at jeg har meddelt samtlige personer, hvis personoplysninger[[5]](#footnote-5) indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger i forbindelse med udbud”).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Land og by

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Navn på underskriver (med blokbogstaver)

1. Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) [↑](#footnote-ref-1)
2. Jf. artikel 4, nr. 1, i databeskyttelsesforordningen [↑](#footnote-ref-2)
3. Lov nr. 1564 af 15. december 2015 med senere ændringer. [↑](#footnote-ref-3)
4. Lovbekendtgørelse nr. 1201 af 28. september 2016 af arkivloven som ændret ved lov nr. 503 af 23. maj 2018 [↑](#footnote-ref-4)
5. Jf. artikel 4, nr. 1, i databeskyttelsesforordningen. [↑](#footnote-ref-5)